Diari Oficial de la Generalitat Valenciana


Sumari del DOGV 3600, del 08-10-1999 (1999/8307)

ORDRE de 13 d'agost de 1999, de la Conselleria de Cultura, Educació i Ciència, per la qual s'establix, de forma definitiva, la capacitat màxima de llocs escolars i les especialitats a impartir de grau mitjà, en el centre autoritzat professional de dansa Mari Cruz Alcalá, de València.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3600

Data del DOGV
:   08-10-1999

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   1999/8307


Data del document
:   13-08-1999

Organisme emissor
:   Conselleria de Cultura, Educació i Ciència

Tipus de document
:   Ordre

Descriptors 

:   * València
    * educació artística

ORDRE de 13 d'agost de 1999, de la Conselleria de Cultura, Educació i Ciència, per la qual s'establix, de forma definitiva, la capacitat màxima de llocs escolars i les especialitats a impartir de grau mitjà, en el centre autoritzat professional de dansa Mari Cruz Alcalá, de València. [1999/A8307]
  
L'expedient ha sigut iniciat per la persona titular del centre a fi de sol·licitar la determinació, de forma definitiva, del nombre de llocs escolars i especialitats a impartir, referits al grau mitjà de dansa.
  
El centre està autoritzat com a professional de dansa per Ordre de la Conselleria de Cultura, Educació i Ciència, de 7 de setembre de 1994 (DOGV de 17.10.1994), i la seua capacitat ha sigut establida, per mitjà de successives ordres de modificació, en 320 llocs escolars per al grau elemental i 225 per al grau mitjà, estos últims provisionalment, fins que és establida la dedicació horària de les assignatures d'eixe grau, tal com s'especifica en l'Ordre de 26 de febrer de 1997 (DOGV de 29.05.1997).
  
Atés que esta dedicació horària ja ha sigut estipulada amb la publicació del Decret 26/1999, de 16 de febrer (DOGV de 04.03.1999), del Govern Valencià, pel qual s'establix el currículum d'ensenyaments de grau mitjà de dansa i es regula l'accés al dit grau.
  
Atesa la documentació aportada pel titular i l'informe de la Inspecció Educativa favorable a allò que se sol·licita.
  
Vistes la Llei Orgànica 8/1985, de 3 de juliol (BOE 04.07.1985), Reguladora del Dret a l'Educació; la Llei Orgànica 1/1990, de 3 d'octubre (BOE 04.10.1990), d'Ordenació General del Sistema Educatiu; el Reial Decret 389/1992, de 15 d'abril (BOE de 28.04.1992), pel qual s'establixen els requisits mínims dels centres que impartisquen ensenyaments artístics, i el Reial Decret 321/1994, de 25 de febrer (BOE de 06.04.1994), sobre autoritzacions a centres docents privats per a impartir ensenyaments artístics.
  
Fent ús de les atribucions que em conferix l'article 35 de la Llei de Govern Valencià,
  
ORDENE
  
Únic
  
Establir, de forma definitiva, l'autorització del centre privat professional de dansa que més avall s'indica, en els termes que s'especifiquen:
  
Centre: Mari Cruz Alcalá.
  
Titular: Mari Cruz Alcalá.
  
Domicili: carrer Alginet, 8, 10, carrer Salamanca, 20 i avinguda Blasco Ibáñez, 115.
  
Localitat: València.
  
Província: València.
  
Codi: 67315980.
  
Ensenyaments que s'autoritzen: grau elemental i mitjà de dansa de les especialitats de Dansa Clàssica i Dansa Espanyola.
  
Capacitat autoritzada: 320 llocs escolars per al grau elemental i 225 per al grau mitjà.
  
DISPOSICIÓ ADDICIONAL
  
El que es disposa en la present ordre donarà lloc a les corresponents inscripcions en el Registre de Centres Docents de la Comunitat Valenciana.
  
Conformement a allò establit en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar, potestativament, un recurs de reposició o bé plantejar directament recurs contenciós administratiu, en els terminis i davant els òrgans que s'indiquen a continuació:
  
a) El recurs de reposició s'haurà d'interposar davant del conseller de Cultura, Educació i Ciència en el termini d'un mes a comptar des de l'endemà de la notificació o publicació, segons corresponga.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la notificació o publicació, segons corresponga.
  
València, 13 d'agost de 1999
  
El conseller de Cultura, Educació i Ciència,